|  |  |
| --- | --- |
| grb-rh.bmp |  |
| Grb opcine SvJnB | **REPUBLIKA HRVATSKA****MEĐIMURSKA ŽUPANIJAOPĆINA SVETI JURAJ NA BREGU** |  |

 **OPĆINSKO VIJEĆE**

KLASA: 601-01/24-1/02

URBROJ: 2109-16-03-24-1

Pleškovec, 28. veljače 2024.

Na temelju članka 49. Zakona o predškolskom odgoju i obrazovanju (''Narodne novine'' broj 10/97, 107/07, 94/13, 98/19, 57/22 i 101/23) te članka 28. Statuta Općine Sveti Juraj na Bregu (''Službeni glasnik Međimurske županije'' broj 30/23), Općinsko vijeće Općine Sveti Juraj na Bregu na svojoj 18. sjednici održanoj 28. veljače 2024. godine, donosi

**ODLUKU**

**O EKONOMSKOJ CIJENI SMJEŠTAJA DJECE**

**U PREDŠKOLSKE USTANOVE**

**Članak 1.**

Ekonomska cijena smještaja djece s područja Općine Sveti Juraj na Bregu u predškolske ustanove iznosi:

* **360,00 EUR** za desetsatni boravak djeteta – jaslice,
* **300,00 EUR** za desetsatni boravak djeteta – vrtić.

Općina Sveti Juraj na Bregu sufinancira 65% od ekonomske cijene smještaja djece u predškolske ustanove.

**Članak 2.**

Uvjeti za sufinanciranje smještaja djece u predškolske ustanove su:

* prebivalište djeteta, barem jednog od roditelja/skrbnika na području Općine Sveti Juraj na Bregu,
* podmirene sve dospjele obveze prema Općini Sveti Juraj na Bregu.

Za ostvarenje prava iz članka 1. ove Odluke Jedinstveni upravni odjel Općine Sveti Juraj na Bregu, na zahtjev roditelja/skrbnika, izdaje potvrdu o sufinanciranju boravka djece u dječjim vrtićima i jaslicama.

**Članak 3.**

Boravak djece u dječjim vrtićima i jaslicama sufinancira se na temelju ispostavljenog računa od strane dječjeg vrtića čiji je sastavni dio popis djece koja borave u vrtiću ili jaslicama.

**Članak 4.**

Na području Općine Sveti Juraj na Bregu djeluju dva dječja vrtića i to dječji vrtić u Brezju i dječji vrtić u Lopatincu.

**Članak 5.**

Stupanjem na snagu ove Odluke prestaje važiti Odluka o ekonomskoj cijeni smještaja djece u predškolske ustanove (''Službeni glasnik Međimurske županije'' broj 15/21, 04/22 i 15/22) te Odluka o utvrđivanju mjerila za sufinanciranje boravka u dječjim vrtićima i jaslicama (''Službeni glasnik Međimurske županije'' broj 10/18).

**Članak 6.**

Ova Odluka objavit će se u „Službenom glasniku Međimurske županije“, a stupa na snagu 1. ožujka 2024. godine.

  **PREDSJEDNIK**

 Općinskog vijeća

 Anđelko Kovačić